Soela väin

pisi|Soela sadam
pisi|Pihlalaid Soela väinas
Soela väin (rootsi keeles Sele sund) on väin Saaremaa ja Hiiumaa vahel. Soela väin ühendab Väinamerd Läänemere avaosaga.

Väina laius on umbes 6 km, põhjas on palju madalikke, kive ja liivikuid. Neid eraldavad mõned kitsad 2–3 m sügavused läbipääsud. Soela väinas asuvad Pihlalaid, Suurkuiv, Väikekuiv ja Saaparahu.

Soela väina põhjatipus asub Rannaküla ja lõunatipus Pammana küla.Eesti kohanimeraamat, tabel 50

Soela väina ümbruses asuvad Soela sadam väina lõunaküljel ja Sõru sadam väina põhjaküljel.

 Nimi 

Väina on esmamainitud 1254. aastal kujul Soelavenn. 1798. aastast pärineb kirjakuju Sele sund.Eesti kohanimeraamat, lk. 614.

Nime algtähendus pole selge. Nime alusena on nähtud alamsaksa sõna sel ('hüljes'), aga see võib olla hilisem kantseleietümoloogia. Rahvapärimus seob väinanime sõnaga "sõel". Nime on püütud siduda ka sõnaga "sool".

19. sajandi ajaloolase, etnograafi ja folkloristi Carl Friedrich Wilhelm Russwurmi järgi tuleneb väina nimi eestirootsi keele sõnast söäl, millega rannarootslased tähistasid hüljest (väina nimi oli eestirootsi keeles Söälasund). "Eibofolke ehk rootslased Eestimaa randadel ja Ruhnus", lk. 48, 2015.

Ilmselt on Soela väina nimi seotud väinaäärse Soela küla nimega. Soela küla nime on püütud tuletada sõnast "susi" 'hunt'. On teadmata, kas esmane on küla või väina nimi. Kui küla on varasem ja väin selle järgi nimetatud, tuleb nimi pigem hundist, aga kui väinanimi on esmane ja küla selle järgi nimetatud, siis pigem hülgest.Eesti kohanimeraamat, lk. 613

 Viited 

Kategooria:Läänemere väinad
Kategooria:Eesti väinad